text: Gentofte Kommunes klima
  
  publiceret: 2018-09-01 00:00:00
  Skovarealerne i nord er sammen med Gentofte Sø og Øresund med til at dæmpe temperaturudsvingene i kommunen. I den fladere sydlige del er kommunen tæt bebygget, så der opstår en urban effekt med følgende højere temperaturer. Fra april til august bringer østlige og sydlige vinde varme til kommunen, og selv om Øresund sænker temperaturen en smule, ligger Gentofte i disse måneder blandt landets ti varmeste kommuner.
  Derimod ligger den gennemsnitlige nedbør under landsgennemsnittet. Det skyldes dels, at Øresund svækker bygedannelsen i sommerhalvåret, dels at den ellers nedbørsrige vestenvind når at tørre ud, inden den rammer Gentofte Kommune.
  Antallet af solskinstimer ligger lidt over landsgennemsnittet, og i september placerer kommunen sig blandt landets ti solrigeste. Til gengæld rykker den ned blandt landets ti solfattigste kommuner i december og januar.
  Læs mere om natur og landskab i Gentofte Kommune
  Læs videre om 
  Læs også om
  Se alle artikler om Klima